
Skibet er et helt nyt emne for ,,Arkitekten”, ligesom det vel også er det for de fleste arkitekter. Ganske vist er der 
næppe ret mange danskere, der aldrig har været ude at sejle, skibsfarten er jo et uundværligt kommunikationsmiddel 
1 et ørige som Danmark, men skibsbyggeri hører ikke med til arkitekternes normale arbejdsområde. Kun ved ap- 
teringen medvirker arkitekterne, og her har både skibsværfternes egne arkitekter og de få af vore fremragende arki- 
tekter, der har haft selvstændige apteringsopgaver, ydet en stor indsats for forbedring af skibenes udstyr. 


Imidlertid kan der stilles det spørgsmål, om arkitekternes indsats indenfor skibsbyggeriet alene skal bestå i at ar- 
bejde med de ting, som har slægtskab med deres sædvanlige arbejdsområde på landjorden. Det er ikke så farlig længe 
siden, at arkitekterne kun tegnede fagaden til huset, hvis planer og konstruktioner 1 forvejen var tilrettelagt af byg- 
mesteren. Der er næppe nogen tvivl om, at der indenfor industrien 1 dag lægges et tilsvarende synspunkt til grund for 
arkitekternes medvirken; de skal ,,give form" til en ting, hvis konstruktion 1 forvejen er bestemt, men det er en højst 
urationel fremgangsmåde. På de områder af vort egentlige arbejdsfelt, husbyggeriet, hvor vi må samarbejde med 
andre faggrupper, søger vi at skabe kontakten allerede på et tidligt tidspunkt. Arkitekternes evne til at samle og 
koordinere, til at skabe en helhed, må kunne udnyttes 1 større udstrækning også 1 skibsbyggeriet. 


I 20'erne interesserede arkitekterne sig meget for skibenes ydre former. De tiltalte deres begreber om funktionsbestemt 
formgivning. Denne lidt udvendige interesse bør nu afløses af en større forståelse for, hvad vi virkelig kan lære af 
skibsbyggeriet. Der er næppe noget industriprodukt, som er så individuelt præget som skibet. To skibe er aldrig ens, 
selv i søsterskibe udført efter samme tegning er der individuelle forskelle, og dog er værftsarbejdet standardiseret og 
rationaliséret 1 en grad, som husbyggeriet næppe vil kunne blive det. Husbyggeriets produktionsproces befinder sig 
endnu på et middelalderligt håndværksmæssigt stade. Skal husbyggeriet kunne opfylde de tekniske og økonomiske 
krav, der stilles til det i det moderne industrisamfund, må det finde ind til en ny produktionsmetode, og her kan vi 
lære af skibsværfterne, mere end af nogen anden industrigren. 


Skibe er store som huse. Skibe skal indeholde de mest forskelligartede rum og afdelinger, og de skal danne en helhed 
for overhovedet at kunne opfylde det primære krav at kunne sejle. Nok er de enkelte arbejder udført med håndværks- 
mæssig kunnen og præcision, men hele værftsarbejdet er tilrettelagt som en række fabrikationsprocesser. Det er her 
arkitekterne og husbyggeriet kan lære noget, af de rationelt tilrettelagte led, og det er her arkitekterne kan yde 
en indsats, ved straks fra starten at sammenfatte de enkelte led til en helhedsskabende proces. j.m. 

Udstillingsarrangement ,,;skibets overbygning". Plan og opstalt 1:250 — Styrehuset skal benyttes til en nybygning, der skal søsættes efter udstillingen 

Den direkte anledning til udsendelsen af dette 
månedshæfte om skibsbyggeri er udstillingen 
»Skibet” i Forum i København fra den 19. 
august til den 4.september 1949. Det er 
derfor rimeligt at indlede hæftet med en rede- 
gørelse for udstillingen skrevet af dennes arki- 
tekt og illustreret med arkitektens og hans 
medarbejderes tegninger. 


»Skibet" — udstilling i Forum 
Af arkitekt M.a.a. Tyge Hvass 061.4: 629.12 


Udstillingen er blevet til på en noget anden måde end sædvan- 
ligt. Hovedplanen og alle hoveddispositioner blev truffet af 
udstillingskomiteen i samarbejde med udstillingens arkitekt, 
således at de firmaer, der deltager i udstillingen henvistes til de 
pladser eller steder på udstillingen, hvor de på en naturlig måde 
hører til således, at hver enkelt udstiller er medvirkende til at 
skabe den helhed, der fra udstillingskomiteen tilstræbes. Hoved- 
formålet er at vise den danske skibsbygningskunst's høje stade, 
og dette kan selvfølgelig ikke gøres ved at lave en udstilling efter 
de sædvanlige principper med en lang række firmastande, men 
må opbygges så der opnås en virkelig oversigt over skibets til- 
blivelse lige fra de første ordrer, der kommer til værftet fra et 
rederi, over tegningen, beregningen, opbygning indtil stabel- 
afløbningen. 

Det er klart, at en sådan udstilling kræver plads, men her har 
vi jo kun Forum og har derfor måttet bøje planen ind under de 
forhold, der dér kan bydes på. 

Til trods for de, for en sådan udstilling, knebne forhold, er det 
forhåbentlig alligevel lykkedes at vise en udstilling, der kan give 
de besøgende et både lærerigt og fornøjeligt indblik i dansk 
skibsbygningskunst. 


Det første den besøgende vil møde på sin rundvandring i udstil- 
lingen er den afdeling, der viser skibets teoretiske opbygning. 
Først ser man et brev fra et rederi med ordre på et skib og kan 
derefter i tegning og fotos følge skibets teoretiske opbygning — 
en ingeniørtegnestue i fuld virksomhed og ligeledes arkitektens 
tegnestue arbejdende med skibets aptering. I forbindelse hermed 
ses klassificeringsselskabernes repræsentanter (billedligt fremstil- 
let) følge arbejdet med skibets tilblivelse. 

I forbindelse hermed vises forskellige hovedtyper på skibe i 
modeller. 

Efter denne gennemgang følger en udstilling, der viser skibets 
opbygning. Der er opstillet i fuld størrelse et gennemsnit af et 
skib, så den besøgende kan se spantebeklædning, bundtank o.s.v.; 
forstavnen og agterstavnen af et skib ligeledes i fuld størrelse. 
I forbindelse med denne afdeling vises de forskellige stadiers 
byggeperioder i 6 store Modeller. Efter at have studeret køl- 
lægningen og skrogets opbygning kommer den besøgende til 
selve skibet, som han kender det. Den del af skibet, der ligger 
over vandet. Dækket med dets styrehus og alle de mange fine 
instrumenter, der hører dertil og dækkets udstyr bl.a. med 
redningsbåde og øvrige redningsrekvisitter, der sædvanligt hører 
til et skib. Styrehuset er opbygget i aluminium og skal senere 
benyttes til en nybygning, der skal søsættes efter udstillingens 
ophør. Fra dækket fører trapper ned til kaptajnens saloner, 
officerskamre, salon og badeværelse, passagerkammer med bad, 
drengekammer, pantry, kabys, slagteri, bageri, proviantkølerum 
m. m. 

Adgangen til dækket, der er overspændt med et sejldugstag, sker 

ad en landgangsbro. Dækket udstyres med alt tilbehør fra instru- 
menter til møbler og spil. 

Foran styrehuset vil man se en samsonpost med 2 stk. 3 tons 
elektriske og et 3 tons dampspil og et 4 tons ankerspil. Bag både- 
dækket installeres styremaskine med rat, der kan betjenes af 
publikum, således at man ved at dreje på rattet kan se den 
store maskine få roret til at bevæge sig. 

Denne afdeling vil sikkert være den, der vil få publikums største 
interesse. 

Disse omtalte afdelinger af udstillingen ligger alle til højre for 
indgangen og er de første, man bør se for at kunne følge udstil- 
lingen kontinuerligt. Der er derfor straks ved indgangen til 
Forum på en meget tydelig måde givet en henvisning til de 
besøgende om at gå til højre, for at de kan komme til at følge 
udstillingens opbygning i den rigtige rækkefølge. 

Det er altid svært på en udstilling at give anvisning på, hvordan 
man bør færdes, og dette skal selvfølgelig heller ikke gøres sådan, 
at man kun opnår, at der dannes kø, men en passende rettesnor 
for de besøgende bør der være, uden at den derfor skal føles og 
fornemmes som tvang. 

Foruden de foran nævnte udstillinger på højre side, findes her 
udstillinger fra skibsværfterne, fyr- og vagervæsenet samt Køben- 
havns havn og enkelte provinshavne. I alle disse afdelinger er 
der udstillet interessante og morsomme modeller, og de for- 
skellige værfter vil gennem deres udstillinger vise den indsats, 
de hver især gør på specielle felter. 

Fortsættes besøget stadigt i samme retning efter straks at have 
gået til højre i Forum, vil man efter at have passeret udstil- 
lingen med skibets overbygning komme til en mindre pavillon, 
der bygges ud for Forums restaurant, og som viser den unge 
mands uddannelse fra lærling til mester. Det er meningen med 
denne udstilling så vidt muligt at tydeliggøre både for de unge, 
der måske har svært ved selv at vælge, hvilken uddannelse de øn- 
sker og for forældre, der skal tage stilling til deres børns frem- 
tid, hvad god, håndværksmæssig uddannelse betyder, og hvad 
den kan føre til. 

Efter at have passeret denne afdeling og restauranten, som for- 
øvrigt i anledning af udstillingen har fået et maritimt udseende 
og er udsmykket med henblik på udstillingens karakter, kommer 
man til afdelinger, der viser alle de dele af et skib, som den almin- 
delige rejsende ellers ikke ser, alt det der er under vandets over- 
flade, maskiner, motorer, kølerum, oliebeholdere, pumpe, tur- 
bineanlæg m.m. 

Her ses bl.a. en dieselmotor 8 m høj og 17 m lang med 10 
cylindre og hjælpemaskiner, foruden modeller af flere mindre 
dieselmotorer. Disse dieselmotorer forbindes med rørledninger 
til en afdeling, der viser det moderne skibs brændsels- og smøre- 
midler. 

Alle de maskiner, det er muligt at vise arbejdende, vil være i 
arbejde. ; 
Bag den store 17 m lange dieselmotor og foran Forums biograf 
indrettes et museum som en slags foyer foran biografen. I dette 


Perspektivskitser af forskellige arrangementer i 5 d > å ; 
udstillingsafdelingen ,,skibsværfterne” museum vises mange modeller, der venligst udlånes til udstil- 

lingen, bl. a. mange fra Handels- og søfartsmuseet på Kronborg, 
hvor museumsdirektør Knud Klem med den største beredvillig- 
hed har stillet mange fine modeller til rådighed for denne afde- 
ling, så det bliver muligt at vise skibets udvikling gennem tiderne 
lige fra Ladbybåden til de sidste moderne dieseldrevne motor- 
skibe. Biografen er en vægtig del af udstillingen og her vises film 
af forskellig art vedrørende dansk skibsbygning. 

Midt i Forums venstre side har Orlogsværftet sin udstilling og 
viser bl. a. en torpedobådskommandobro med alle dens mange 
specielle instrumenter. Desuden en turbine og flere fine modeller. 
Straks til venstre i Forum vises ved hjælp af illustrering forsik- 
ringsselskabernes virke og placering i skibsfarten samt bjærg- 
ningsselskabernes arbejde i tilfælde af forlis. Her vil man i en 
stor vandtank få lejlighed til at se en dykker i arbejde på hav- 
bunden, hvorledes han arbejder med sin skærebrænder under 
vand, og han vil ved hjælp af et højttaleranlæg give publikum 
forklaring på de arbejder, han foretager og hvorfor han gør det. 
D.F.D.S. viser gennem sin udstilling, på hvilken udmærket måde 
selskabet varetager landets vigtige indenrigsforbindelser til søs. 
Langs venstre sides yderkreds vil der være udstillinger fra Ø. K., 
fra Dansk Dampskibsrederiforening og fra D.S. B., der vil vise 
sine færgeforbindelser mellem vore øer og Sverige og Tyskland. 
Uden for Forum viser Danmarks Træskibsværfter et arbejdende 
værft. Kølen til et træskib vil blive lagt den dag udstillingen 
åbner, og der vil i hele udstillingsperioden blive arbejdet med 
opbygningen af skibet. 

Foran Forum på hjørnet ud mod Rosenørns alle er et stort 
sømærke rejst som udstillingens vartegn. 

Indvendigt i Forum er udstillingen smykket med masser af 
signalflag. 

Formand for udstillingskomiteen er civilingeniør, direktør for 
Burmeister & Wains Maskin- & Skibsbyggeri, G. A. Møller og 
generalsekretær er kontorchef i Industrirådet, Poul Boetius. 


Det er givet, at et så krævende arbejde som dette beslaglægger 
mange kræfter for at få opbygningen både fagmæssig rigtig og 
i kunstnerisk forsvarlig stand. 

Der er derfor til udstillingen knyttet mange teknikere og kunst- 
nere. Bl. a. har arkitekt Ib Kofod påtaget sig den del af opga- 
ven, der gælder skibets dæk og aptering i samarbejde med civil- 
ingeniør Rønnow. Som skibskyndige medarbejdere virker direktør 
T. Kongsted, civilingeniør Rønnow og skibsingeniør Kisby. Ar- 
kitekt Erik Herløw forestår udformningen af udstillingerne langs 
Forums ydervægge i forbindelse med tegneren Poul Sæby. Teg- 
neren Thor Bøgelund har bl. a. påtaget sig udstillingen af skibets 
teoretiske opbygning. Arkitekt Ernst Botfeldt forestår Orlogs- 
værftets udstilling. Som min konduktør for udstillingen virker 
arkitekt Mogens Christiansen. Arbejdet ved selve tilrettelæggelsen 
var stort og medførte mange samtaler, der nødvendigvis måtte 
føres med hver enkelt udstiller, for at kunne få disse til at med- 
virke til udstillingens helhed. Den daglige leder af udstillingskon- 
toret, hr. Axel Dessau, i forbindelse med skibsingeniør Kisby og 
arkitekt Mogens Christiansen, forestod dette arbejde. 

Fyrinspektionsskibet ,,J. S. Fleischer. 

Styre- og bestiklukaf. På forkanten af rummet 
kronometer, ampéremeter, roterende  klartsigtsrude 
og talerør til motorrum, øverste bro, bakken 0.s.v. 
Fritstående er styresøjlen, magnet- og gyrokompas- 
ser. På hussiderne maskintelegrafer, der kan be- 
tjenes indefra og fra brovingerne 


Orientering om skibsaptering 
Af arkitekt M.A.A. Ernst Botfeldt 629.12 


Det er kun få ting, der, som skibet og sølivet, er genstand for 
så megen sværmerisk beundring og romantisk æstetiseren. Ewald, 
fru Heiberg og Drachman lagde grunden, hvorpå der stadig kan 
bygges. 

Kun skibsbyggeren og sømanden holdt sig til en mere nøgtern 
vurdering af de brugsmæssige egenskaber, og ser man skibet inde- 
fra med deres øjne, viser det sig heldigvis, at der er ingen pæne 
ting ombord, der er kun ting, der har fået en hensigtsmæssig 
udformning, fordi enhver anden form ville være mindre egnet 
til formålet. Det er nødvendigt at gøre sig klart, hvis man tænker 
på en frugtbar vekselvirkning mellem skibsbygningskunsten og 
arkitekturen, at skibets detailler, hvis de er rigtigt løst, er blevet 
til ud fra forudsætninger, som kun findes for skibsbygningen. 
I stedet for at anvende hinandens formsprog er en udveksling 
af forskningsresultater og arbejdsmetoder mere frugtbringende. 

Apteringsarbejderne i de her omtalte opgaver er, som en natur- 
lig følge af den måde hvorpå de er blevet til, alle anonyme, bort- 
set fra værftets navn. De er resultaterne af det intime sam- 
arbejde, der finder sted mellem skibsværftets mange forskellige 
afdelinger følgende den faste tradition, som er grundlaget selv 
for skibsbygningens mindste detailler. 

Hvis det er lykkedes at lave noget brugbart, ville det derfor være 
uretfærdigt at hæfte et enkelt navn på f. eks. en hensigtsmæssig 
planløsning eller en praktisk udført møblering, for denne enkelte 
ville stå i dyb gæld, primært til den tradition han arbejder under, 
men i meget høj grad også til medarbejdere i værftets forskellige 
afdelinger. 

Værftsarbejde er team work. 

Det ville være overordentlig værdifuldt for de arkitekter, inge- 
niører m. fl., der idag arbejder med skibsaptering, om en eller 
flere kunne påtage sig at opstille en analyse over skibenes rum- 
udstyr, på lignende måde som den plantypeanalyse”, der blev 
foretaget under professor Fiskers ledelse på Kunstakademiet i 
begyndelsen af 30'erne. 

Undersøgelsen kunne f. eks. deles således, at en 1. del omfattede 
tidsperioden fra omkring 1870 til 1920, jernskibets 1. epoke 
afsluttende med ,,Lov om tilsyn med skibe af 29. marts 1920" og 
en 2. del skibsbyggeriet under denne lov samt ,,Handelsministe- 
riets bekendtgørelse af 1. august 1945", med en særlig under- 
søgelse af den indflydelse, som vexelvirkningen mellem lovgiv- 
ningen og den fremsynede reders indsats har haft på mandskabs- 
apteringens udvikling. Hvor stort dette emne end måtte synes 
at være, og hvor uensartet materialet ved en første betragtning 
end må forekomme, vil en dybtgående undersøgelse af planløs- 
ninger, møbeltyper og detailkonstruktioner afsluttet med en 
systematisk opstilling af de indvundne resultater, få stor betyd- 
ning for værfternes projektarbejde, og det vil endvidere være 
det nødvendige grundlag for en fremtidig standardisering af 
apteringselementerne. 


Det efterfølgende foregiver kun at være en kortfattet orientering 
om skibsaptering, dog er beskrivelsen af den moderne handels- 
skibsaptering, af hensyn til forståelsen af nogle af skibsbygningens 
problemer, udvidet til at omfatte emner, der kun periferisk har 
tilknytning til apteringen. 

Hvad den egentlige passageraptering angår, vil det føre for vidt, 
at medtage den her. 12-passager”-lastskibets aptering behandles 
under handelsskibsapteringen, som den naturlige opgave den er 
for værftsarkitekten, hvorimod ,,Liner"-apteringen og dermed 
arkitektens eller arkitekternes opgave og arbejdsområde ligger i 
et andet plan. 

I denne sidste opgave indgår passagerskibet og dets aptering, 
på en overordentlig klar måde i besejlingshavnenes byplan. 
Planlægningen og apteringsarbejdet skal i dette tilfælde tage sin 
begyndelse, der hvor passageren første gang henvender sig, når 
tanken, at lade sig transportere med skib opstår i ham. 

Det vil sige, at planlægning af jernbaneforbindelser mellem 
havnekaj og bycenter, bygningsmæssige indretninger for hurtig 

+ Arkitekten månedshæfte nr. 5, 6 & 7, 1936 
og inge es TO 


£ Lov om tilsyn med skibe af 29. Marts 1920, 
$ 42, stk. 3: ,,Ved ,,passagerskib"" forstås et 
skib, som er indrettet til at befordre, eller som 
befordrer flere end 12 passagerer. Til passa- 
gerer henregnes ikke personer, der er kommet 
om bord som følge af vis major eller som følge 
af den skibsføreren påhvilende pligt til at 
befordre skibbrudne eller andre personer". 


Ipteringstegning 1:800 af s.s. ,,Nancy", bygget 
or rederiet J. Lauritzen omkr. 1920. 
ængde overalt 76 m 

æmilg MIBESEBRD F8S SEUSE! 


Officerslukafer 


Hoveddæk 


Hosstående betragtninger støttes bl. a. på vise og gnidningsløs told- og paskontrol, bagagetransport, service og 
afsnit i: ,,The book of the ship" af A, C. Hardy, information hjemme og i destinationshavnen indgår på lige fod 


Bde, M.IN.A., M.Inst.P., AM. Mar. E. 


Øs 
ø 


'S.S. ,,Nancyff 


med projekteringen af selve skibsapteringen. 

Den mest velindrettede og hurtigt sejlende passagerliner, kan 
ikke eliminere irritationsmomentet ved 6 timers spildt tid til 
pas- og toldkontrol foretaget i skure eller pakhuse, samt dårlige 
eller manglende tilslutning til hurtiggående transportmidler på 
landjorden. 

Løsningen af disse opgaver kan kun blive til ved et samarbejde 
mellem rederiet og arkitekten, da en væsentlig del af arbejdet 
ligger uden for skibsværftets produktionsområde. 


Ved en gennemgang af det moderne handelsskibs indretning og 
aptering, vil det være naturligt først at betragte forløberen for 
dette, for derved at få et klarere billede af den sidste tids udvik- 
ling. 

Etiskibkat slhreetislandsktypentfrakro2 orsomEreks esse VAREN 
bygget for rederiet J. Lauritzen repræsenterer slutningen af jern- 
skibets 1. epoke, der begyndte omkring 1870. Det er 80-ernes 
glatdækkede skibstype, der efter de indvundne erfaringer m.h.t. 
søgående egenskaber er blevet forsynet med 3 opbygninger (øer), 
der benævnes fra agter: hytte (poop), bro (bridge) og bak 
(forecastle). 

Det fyldige undervandsskrog, den lodrette skinnestævn og den 
eliptiske hæk er de karakteristiske træk i skibets udseende og 
opfylder krav, som hastigheden 8—9 kn (knob) stiller. Apteringen 
fordeler sig med officersbeboelsen, kabyssen og kaptajnens salon 
og lukaf midtskibs og mandskabet forude. Det var ensbetydende 
med lange ganglinier og transport af mad over åbent dæk, da 
messerne lå ved de respektive beboelser. É 
For mandskabets vedkommende bestod beboelsen af to lukafer 
til henholdsvis dæks- og maskinbesætning. Man spiste, sov og 
opholdt sig i de samme rum. 

Shelterdæk Messer Dæksoff- 


Mandskabslukafer 

Hoveddæk 


I tiden mellem de 2 krige ændres flere af de forudsætninger, der 
havde været bestemmende for udviklingen af ,,three island" typen. 
Kravet til hastigheden skærpes af konkurrencen, nye typer på 
fremdrivningsmaskineri bliver almindelig anvendte, nye former 
for gods og ladninger optræder, lovgivningsmagten søger gennem 
de før omtalte regulerende bestemmelser at forbedre mandskabets 
beboelsesforhold og fremsynede redere indser, at det er nødven- 
digt at forbedre udstyr og aptering yderligere. 

Havnenes mekanisering og forbedring af skibenes egne losse- 
grejer, betyder færre liggedage i havn og dette sammenholdt 
med skibenes øgede hastighed giver en hidtil ukendt forcering af 
tilværelsen på søen. 

I arbejdet med at løse de dermed opståede problemer, er skibs- 
byggeren foreløbig nået til et skrogprofil, der karakteriseres af 
den fremfaldende pladestævn, den såkaldte ,,soft nose" og kryd- 
serhækken. SSG; 

Den fremfaldende stævn er den naturlige løsning her, hvor der 
er mere udfald i forskibets spanter, den giver et rummeligt over- 
vandsskrog og god dæksplads på bakken. 

Apteringstegning 1:800 af m.s. ,,Gladys Dan”, 
bygget for rederiet JF. Lauritzen ved Burmeister & 
Wain og afleveret 1947. 


Længde” over ab SE SES ER 131,95 mM 

— ME Pose SEERE 121,92 mM 
Bredde påsspant "SSR ER EGEN TOT 
Dødvegb kassen ler ca. 6,475-ts af 1016 kg 
FEER 16,5 kn 


Bygget til rederiets amerikanske west coast line 


Mm.S. »»Gladys Dan" 


Stirridset er anretnings-= og opvaskerummet. Bord- 
pladen er forsynet med aftageligt slingregrej. Reolerne 
er til vin- og vandglas. Tallerkner, fade, skåle er i 
skabene sikret med slingrelister 


Poop”en og agterste dækshus.. Mandskabskamrene 
ligger på mellemdækket, opholds- og baderum i 
dækshuset 


Brohuset indeholder, taget fra oven, styrehuset, kap- 
tainsbeboelsen, passagerbeboelsen, officerskamre, mes- 
ser, kabys m: v. 


F- 
ø 


Handelsministeriets bekendtgørelse af 1. august 
1945- 

SGH T skibe på over 1200 ts. må der ikke 
anbringes flere end 2 mand i hvert soverum. 
Er dæks- eller maskinfolkenes eller restaura- 
tions- og betjeningspersonalets antal ulige, kan 


der dog i et af soverummene anbringes 3 mand. 


Krydserhækken giver indenfor det samme dækstræk, som den 
eliptiske hæk, en længere og slankere vandlinie, samt gunstigere 
forhold for den nu mindre og hurtigere arbejdende skrue. Farten 
er sat op til omkring 16 kn. 

Endelig skaber denne udformning af agterskibet større mulighed 
for at udnytte dette til beboelse. 

Af skibstype er m.s. ,,Gladys Dan" en åben shelterdækker. 
» Three island"-typens tre opbygninger er blevet sammenbygget. 
Disse tre opbygninger var i den tidligere skikkelse målingsfri, 
d.v.s. at de ikke medregnedes i skibets bruttoregistertonnage, 
et rumfangsmål, der er bestemmende for en del faste udgifter ved 
skibets drift, f. eks. havne-, kanal-, fyr- og isafgifter, bugser- 
Pensehossev 

For at få rummet mellem shelterdækket og hoveddækket gjort 
målingsfrit, anbragte man en tonnagebrønd på mellemdækket, 
her bag det agterste lastrum, 2 m langt og i hele skibets bredde, 
opefter afsluttet med en 2. klasses luge. 

De regler hvorefter et skib måles, kræver, for at et mellemdæk 
skal være målingsfrit, at døren i dets endeskod mod det fri, kun 
må være lukket med visse nærmere specificerede ikke vandtætte 
lukkemidler. 

Nu har et skib som dette, der er helt overdækket ingen mellem- 
dæks-endeskodder mod det fri, men så laver man et rum på 
mellemdækket, der bliver anset for at være lige så godt som fri 
luft. Det er tonnagebrønden. Fra denne er der så gennemgang 
til hele mellemdækket gennem døråbninger, der ikke kan lukkes 
vandtæt. 

Resultatet bliver et skib, der er billigt i drift, med et stort last- 
rumfang, velegnet til transport af let gods. 

Beboelsen har skiftet plads, bakken er blevet forladt, som uhen- 
sigtsmæssig og for udsat i tilfælde af kollision. 

Mandskabet er underbragt agter, med kamre på mellemdækket 
og opholds-, vaske- og baderum i det agterste dækshus. Dæks- 
huset midtskibs har, uden at være blevet længere, fået et væsent- 

Den øverste bro, signalbroen, med solsejlstøtter af træ, undertiden ud- Brohuset set agterfra. Vinduerne til kabyssen er beskyttet med jern- 


føres de af malede galv. rør. Radarantennen er endnu (i 1947) en ny stænger mod brækage ved losning. På agterkanten står 2 samsonposte, 
ting, der er anbragt hvor den skal bruges, men mangler sammenhørighed der på een gang er ventilationsrør og støtter for lossebommene. Sol- 
med. brohuset skærmene på bådedækket er af træ 


Se 


G 


I-mands mandskabskammer. Skoddet mellem dette og nabokammeret er Officersme 
X-formet, således at man opnår at få enkeltkamre, selv om man an- 

vender det pladsbesparende over- og  underkøjeprincip. Under den 

nederste køje er en linnedskuffe til hvert kammer 


2-mands passagerkammer 

Passagerernes salon og messe 


Styrehuset med kortbord, maskintelegrafer og radar 
på forkanten, endvidere styresøjle, magnet- og gyro=- 
kompasser. I 2 af vinduerne er indbygget roterende 
klartsigtsruder. Brystningspanelet er lakeret teak, 
overvægge, loft og vinduesposte og -rammer er af 
optiske hensyn malet i en lys matgrøn farve 


Se 


lig større apteringsvolumen, idet det dels er blevet højere og dels 
er casingen blevet halveret ved indførelsen af dieselmotoren. 
Det betyder blandt andet, at alle messerne kan samles om kabys- 
sen, således at transporten af mad bliver den kortest mulige og 
ikke kommer til at foregå over åbent dæk. 

Det midtskibs dækshus rummer, foruden messerne, med stirridser 
og opvaskerum, lukafer for maskinofficerer og -assistenter, hov- 
mester, kok og messedrenge samt skibskontoret. 

Dette sidste er indrettet med direkte adgang fra dækket, det er 
folk fra land som har ærinde her, og det giver plads til det omfat- 
tende skriftlige arbejde, der tidligere måtte udføres i officers- 
lukaferne. På det næste dæk, bådedækket, er det meste af passa- 
gerapteringen samlet, med spise- og rygesalon på forkanten, 
bagved ligger en tværskibs gang med døre til dækket i begge 
ender, symmetrien er ikke æstetisk men praktisk begrundet, idet 
det altid er en fordel at kunne komme ud til læsiden, og i til- 
fælde af havari betyder de symmetrisk anbragte døre og lejdere 
dobbelt sikkerhed. 

De to langskibs gange på hver side af casingen giver adgang til 
passagerkamre og officerenes rygesalon, de enkelte officerslukafer, 
der ligger her, har adgang fra dækket. Agten for huset med døre 
fra de langskibs gange ligger passagerernes promenadedæk i læ 
for vind af opbygningen og for solen af de faste solskærme af træ. 
På næstøverste dæk ligger kaptajnens beboelse, lodslukaf og 2 
passagerlukafer. Øverste dæk er brodækket, der rummer styre- 
huset, bestiklukafet, radio- og radarstationen samt lukaf for 
telegrafisten. 

Med den her gennemførte planlægning af apteringen er opnået 
at de flest mulige forbindelser mellem rummene indbyrdes sker 
om læ, indendørs, endvidere at alle beboelsesrum er anbragt i 
nær tilknytning til beboernes arbejdssted i skibet. 

Overalt hvor skibet har trædæk, og det skal det have over alle 
beboelsesrum, m. v., er dette beskyttet mod solvarme og udtør- 
ring af solsejl eller -skærme. Skibe som det her viste, der sejler 
overalt hvor der er ladning at hente og vand nok at sejle i, skal 
være istand til at modstå væsentlig større omskiftelser i vejrliget, 
end de fleste huse på landjorden. Det røde hav og nordatlanten 
stiller hver sine vidtforskellige krav til konstruktion, planlægning 
og indretning, som skal opfyldes. 

Da det er skibsværftet, der i første række skal sørge for opfyldelsen 
af disse, samt en lang række andre krav, vil det nu være på sin 
plads at undersøge tilblivelsesprocessen for et skib. 
Begyndelsen sker ved at rederiets tekniske afdeling udarbejder 
en specifikation, på grundlag af hvilken værftets projektafdeling 
tegner en apteringstegning (general arrangement) i mål 1: 100 
eller 1:50 eller et tilsvarende mål i engelske tommer. 

Efter dennes godkendelse fastlægges skibets linier og hoved- 
ståltegningerne eller klassetegningerne udføres. Disse sidste angi- 
ver skibets materialedimensioner, der skal opfylde klassifikations- 
selskabernes krav, ligesom materialets kvalitet skal være efter 
klassens forskrifter. 

Meningen med klassifikationen er at give forsikringsselskaberne 
en mulighed for at bedømme skibets sikkerhed. Derfor har 

Arbejdet på beddingen 


Afløbning 


Afløbning 


Billederne på denne og de to følgende sider er 
alle fra hvalkogeriet m.s. ,,Thorshøvdie, byg- 
get ved Burmeister & Wain og afleveret 1948 


Bugsering til udrustningskaj 


Aptering, mandskabsmesse 


Afptering, officerernes rygesalon 


Maskinrummet 


Bugsering til prøvetur 


Klar til aflevering 

Inspektionsskibet har været på siden af Lappegrundens 
Jyrskib og har afleveret post, proviant, vand og brænd- 
sel. 

I Kattegat lægger man sig på siden af fyrskibet, 
undtagen 1 hårdt vejr, hvor fyrskibet, der som regel 
ligger vind- og strømret, firer en af sine både af og 
lader den gå med en line ned til inspektionsskibet, 
der lægger sig et lille stykke agten for. Godset 
fransporteres til fyrskibet med båden. 

I Nordsøen anvender man af h. t. vejrforholdene kun 
den sidstnævnte måde 


En nødvendig forudsætning for skibsfartens 
udvikling er sikre og nøjagtig afmærkede sejl- 
ruter samt fri og uhindret sejlads i eget og 
fremmed farvand. 

Den hermed forbundne vedligeholdelse, in- 
spektion, kortlægning og om fornødent vagt- 
tjeneste, ledes af Marineministeriet og udføres 
af Fyrvæsenet og Flåden, som begge i årene 
efter krigen har modtaget flere nybygninger, 
bygget til at varetage de ovennævnte funk- 
tioner. 

Disse specielle skibe er karakteristiske blandt 
andet ved deres meget koncentrerede plan- 
løsning, hvilket i høj grad giver sig til kende 
i apteringen, både m. h.t. dens placering og 
lens udstrækning. De to følgende viste skibe 
er medtaget som eksempler herpå. 


udviklingen ført med sig, at klassens krav og bestemmelser så 
godt som altid er det minimum af styrke, der fra redernes side 
kræves ved bygningen af et skib. 

Når klassetegningerne er approberet af klassifikationsselskabet 
bestilles stålmaterialet efter en meget omhyggelig udarbejdet 
specifikation, hvor hver eneste plade og vinkel er angivet med 
sin dimension med nødvendigt tillæg for bearbejdning. Efter 
materialets færdiggørelse på stålværket begyndes skibets bygning. 
Afslagningen af skibet udføres på spanteloftet efter tegningerne, 
det er i virkeligheden en tegning på spanteloftets gulv af skibets 
spanter, dæk, skodder m. v. i fuld størrelse. Efter denne afslagning 
udføres træskabeloner, efter hvilke spanterne bøjes i værkstedet 
og pladerne mærkes op og bearbejdes. På et moderne skibsværft 
udføres størsteparten af stålarbejdet i værkstederne, hvorved den 
tid, skibet skal stå på beddingen, kan gøres så kort som muligt. 
Opstillingsarbejdet på beddingen kan nu begynde. Først lægges 
bunden og dobbeltbunden rejses, derefter rejses skodder, span- 
ter og dæksbjælker. Derefter anbringes pladerne, nittes og stem- 
mes, og når alt er nittet eller svejset sammen, trykprøves tan- 
kene inden stabelafløbningen. Afløbningen foregår på 2 svære 
træslidsker, der anbringes under skibets bund. Den sidste dag 
før afløbningen smøres slidskerne med tælle og grøn sæbe, og 
umiddelbart før afløbningen overføres skibets vægt til slidskerne, 
hvor det holdes fast af stopperne, der slås fra, når søsætningen 
skal finde sted. 

Nu forhales skibet hen til værftets udrustningskaj, der er forsynet 
med svære kraner for anbringelse af maskineriet, og apteringen 
af lukafer, saloner, m. v. udføres. Når alt er færdigt og afprøvet 
ved kaj, er skibet klar til at afgå på prøvetur. På denne under- 
søges skibets fart, maskineriets økonomi og iøvrigt, hvorvidt de 
kontraktmæssige egenskaber er opfyldt. 


Afmærkningen af danske farvande med fyr, fyrskibe, lys- og 
fløjtetønder og vagere foretages og vedligeholdes af Det kgl. 
danske fyr- og vagervæsen, der også varetager fyrbelysning mM. v. 
på Færøerne og Grønland. 

Til denne tjeneste råder fyrvæsenet over en række inspektions- 
skibe, hvoraf 4 er stationeret på Holmen, 1 i Esbjerg og I i reserve. 
Efter krigen er 2 nybygninger sat i arbejde ved Orlogsværftet, 
dettene mn] EON EleijseherE Batleveredeskisaususteroreedetkander 
»Faros" vil blive afleveret til august 1949. 

»J. S. Fleischer's opgave er at udlægge, vedligeholde, og ind- 
drage sømærker i Sundet og Kattegat samt at besørge post, 
proviant, vand, brændsel og mandskab til fyrskibe i samme 
farvand. Den er bygget til at medføre 2 stk. 8 ts lystønder på 
fordækket og fenderen i hækken er indrettet til bugsering af 
fyrskibe i isfyldt farvand. Under fordækket findes lastrummet til 
det føromtalte gods samt kæder og ankerblokke for sømærker. 
I fordelingen af de forskellige beboelsesrum og -kvarterer er der 
lagt vægt på at få den enkeltes lukaf og arbejdssted så nær hinan- 
den som muligt og endvidere at de flest mulige forbindelser skulle 
ligge om læ. Messerne ligger nær ved kabyssen, hvis personale, 
hovmester og kok, bor på samme dæk. 

Apteringstegning 1:500 af fyrinspektionsskibet m.s, ,, JF. S. Fleischer", bygget for det 
kongelige fyr- & vagervæsen ved Orlogsværftet i 1948. Længde overalt 42,93 m, 
længde ml. p.p. 38,50 m,, bredde paa spant 7,95 m, tonnage 300 brt., fart 12 kn. 

Plan og bagbords opstalt 1:200 af apteringen på. hoveddæk 

Plan 1:200 af apteringen på mellemdæk 

Inspektionsskibet ,,J. S. Fleischer" 


Styre- og bestiklukaf 


Kortbordet med skuffer til søkort og skabe til navi- 
gationsinstrumenter, Endvidere boghylde til signal- 
bøger m. v., ekkolod, radiopejler og decca aflæsnings- 
apparat. Forhænget anvendes, når der arbejdes ved 


lys om natten — for at hindre generende reflekslys 
i udsynsvinduerne 


I. styrmands lukaf med pullmankøje 


Faste køjer 1 et 2-mandskammer I: 50 2-mands lukaf med faste køjer 


Mandskabet bor på mellemdækket agter i 1 og 2-mandslukafer 
og 4 officerer midtskibs i enkeltlukafer. Her er også 2 2-mands 
passagerlukafer til fyrskibsførere. Kaptajnens lukaf ligger på 
bådedækket agten for styre- og bestiklukafet. 

Ved et skib af ,,J. S. Fleischer”s størrelse vil skibskonstruktionen 
og den ydre skibsform indvirke stærkt på apteringens planløs- 
ning og detailler. 

Af hensyn til et skibs sødygtighed udføres dets vejrdæk med 
langsskibs spring og tværskibs bjælkebugt. Springet, den langskibs 
krumning, gennemføres af pladsøkonomiske hensyn i alle de 
øvrige dæk, bjælkebugten, den tværskibs krumning, kun i vejr- 
dækket og de ovenliggende dæk. 

I store skibe bliver disse ting af mindre betydning, springet bliver 
umærkeligt midtskibs og ofte udføres dækkene indendørs i saloner 
og restauranter uden bugt. Men her har det været nødvendigt 
at udføre enkelte dele, for eksempel døre og karme med smig i 
over- og underkanten følgende spring eller bjælkebugt og på 
andre dele hvor en vandret kant eller flade er en nødvendighed, 
for eksempel ved borde, sofaer og køjer at udføre ben eller for- 
sider med tilpasning mod dørken. Endvidere gør skibssidens 
krumning sig stærkt gældende, når for- og agterskibet som her 
udnyttes til beboelse. Af pladshensyn er denne krumning udnyttet 
i agterskibet, hvor køjerne er anbragt i borde, køjen eller sofaen 
er det eneste inventar, der fuldt udnytter denne plads. 

Til trappeforbindelserne mellem dækkene indbyrdes kan der 
opstilles visse krav, som nødigt må fraviges. Det skal være ligeløbs 
trapper, skæve trin kan være besværlige nok i en trappe på land- 
jorden, hvor den dog står stille. 

Det skal endvidere være langskibs trapper. Skibets bevægelser , 
foregår mest tværskibs, fra side til side, hvilket medfører at en 
tværskibstrappe får nogle ubehagelige bevægelser, der under 
stærk rulning kan gøre den vanskeligt at færdes på. 

Endelig skal trappen have håndlister i begge sider og må desårsag 
ikke være bredere end man bekvemt griber om dem begge, d.v.s. 
65—75 cm. 

Af soveindretninger er anvendt 2 typer, den faste køje og pull- 
mankøjen. Mandskabslukaferne er apteret med den første, 
officerslukaferne med den anden type. 

Den første type er almindeligt kendt, den fylder lidt vel meget 
dagen igennem i lukafet, men kræver ingen opredning når den 
skal bruges. 

Pullmankøjen er derimod en brugbar sofa om dagen og kan på 
få minutter redes op til 1 eller 2 køjer. Køjetøjet ligger i rummet 
under det oplukkelige sæde, og ryggen er, hvis det er en 2-mands- 
køje, hængslet i overkanten med 3 svære bladhængsler og forsynet 
med 2 stropper i for- eller underkanten til at knappe på beslag 
i loftet. 

En 3. almindelig anvendt type er køjekommoden. Den anvendes 
ofte i I-mandslukafer, fordi den på en glimrende måde udnytter 
pladsen i rummet. Køjebunden er anbragt ca. 10oocm over 
dørken, man kan således komme op i den uden stige, og rummet 
under den er anvendt til skuffeplads for linned o.l. Det skal 
helst være skuffer på grund af dybden, ca. 70 cm, men undertiden 
må en del af rummet udnyttes som skabsplads. 

Af andre køjetyper skal lige omtales sejldugshængekøjen, der er 
den almindeligst anvendte mandskabskøje i orlogsskibe verden 
over, og endelig den amerikanske flådes mandskabskøje med 
3 opklapbare alluminiumsrørkøjer over hinanden. 

Om klædeskabene gælder det, at de, så vidt gørligt, skal dimen- 
sioneres nøjagtigt efter den tøjmængde, de senere skal indeholde. 
Det er indlysende, at der skal være plads nok, men for meget 
plads ville medføre, dels at lukafets luftrum blev unødvendigt 
formindsket, og dels at tøjet ville slides meget stærkt under ski- 
bets bevægelser, der ville få metalknapper, -stjerner og guldsnore 
til at virke som sandpapir. 


2-mands officerslukaf i T 15 med pullmankøje af alluminiumsrør og- profiler. Køjehestene 
er til at dreje ind under ryg- og sædebundene. Klapservanten indeholder vandtank Jor oven 
og spildevandstank forneden 

Mandsskabs sovebanje på U.S. S. ,,Harold G. Elli- 
son". Alluminiumsrørkøjen har sejldugsbund og ma- 
dras. I en blok på 6, som denne, burde der af hy- 
giejniske hensyn have været et skilleskod. 

Når køjerne ikke anvendes, stuves bund og madras 
af vejen og rammerne klappes op 


Opstalt Snit 


Den amerikanske flådes mandskabskøje 1:50. I dette 
tilfælde er sejldugsbunden erstattet af en spiralbund 
og hver køje er derfor forsynet med fast køjehest 


Opstalt 


Snit 


Køjekommode 1:50 


Den danske torpedobåd T 15 


Mandskabsbanje til 24 mand. 6 mand sover på kiste- 
bænke og 18 mand i hængekøjer anbragt i krogene 
i loftet 


Entré til officersbeboelsen 


Den der ønsker yderligere viden i tilgængelig 
form om torpedobåde henvises til en bog af 
Marcus Goodrich: Delilah, på dansk ved or- 
ulggskapt. H. V. Hertz. J. & P. 1943. 


Som et led i den danske flådes genopbygning har orlogsværftet 
efter krigen afleveret en række nybygninger, bl. a. 2 store tor- 
pedobåde og en serie på 6 mindre torpedobåde. 

Inventaret i apteringen er, med undtagelse af stolene, der er af 
træ, udført af stål eller letmetal af hensyn til brandfaren. Stål, 
I1—2 mm galv. plade, anvendes kun, hvor konstruktionen gør det 
nødvendigt, alle andre steder, garneringsplader, skabsdøre, sider 
og skuffer, udføres af letmetal. 

Møblerne er orlogsværftets specielle standardmøbler, således at 
forstå at de på banjerne er sammensat af standardiserede en- 
heder og i det øvrige skib af standardiserede profiler. En nær- 
mere beskrivelse af torpedobådenes data og funktioner falder 
udenfor denne artikels rammer. 


Under arbejdet med nærværende artikel har jeg fra alle sider mødt megen velvilje | 
og hjælp. Særlig føler jeg trang til at takke direktør N.K. Nielsen, K? p.p., Orlogs- 
værftet, underdirektør H. Quist R£ p.p., D.F.D.S., og direktør A. Christiansen, 


rederiet J. Lauritzen. EJ 

Skibsaptering 


Af arkitekt M.A.A:., professor Kay Fisker 692.12 


I 1935 blev jeg af direktør Thorkil Lund, Dampskibsselskabet 
på Bornholm af 1866, anmodet om at tegne apteringen til sel- 
skabets nye motorskib, det senere Hammershus. 

Jeg var dengang ganske fremmed over for opgaver af denne 
art, men sammen med min daværende medarbejder, Poul 
Kjærgaard, gjorde jeg studier herhjemme og i udlandet og søgte 
at få rede på de nye problemer, udmærket støttet af Burmeister 
& Wain, der skulle bygge skibet. Efterhånden lærte vi at om- 
stille vor målfornemmelse til engelske fod og vi blev fortrolige 
med, at ingen flader er plane og ingen vinkler rette, ligesom vi 
vænnede os til at tænke i spantefag. 

Efter Hammershus's aflevering påbegyndtes et samarbejde med 
Det Forenede Dampskibs-Selskab og Helsingør Skibsværft som 
kom til at omfatte Kronprins Olav, Hans Broge, C. F. Tietgen, 
Kronprins Frederik og nu søsterskibet Kronprinsesse Ingrid. For det 
bornholmske selskab ombyggede jeg samtidig Frem, og i 1944 
afleveredes Rotna, der er noget større end Hammershus. For 
samme selskab har jeg i øjeblikket et nyt skib i arbejde, som 
skal være færdigt i 1951. i 

Ved arbejdet med disse skibe har jeg fra rederier og værfter været 
stillet over for det program, som efterhånden synes at være fast- 
slået som en urokkelig tradition for store passagerskibe, nemlig 
et — næsten overdrevent — krav om luksus og udstyr, som nøje 
følger den retningslinie, der er skabt af de store udenlandske 
passagerbåde, særlig de store linere med Gunard White Star's 
Queen Mary og Queen Elisabeth i spidsen. Der ofres langt finere 
og kostbarere materialer på udstyrelsen af disse skibe end un- 
der tilsvarende forhold på landjorden. Paneler af sjældne træ- 
sorter, fine møbelstoffer og kostbare gulvtæpper overgår, hvad 
man finder selv i de dyreste luksushoteller. Kun sjældent er der 
imidlertid i disse store berømte skibe opnået virkelig arkitekto- 
nisk kvalitet. Udstyrelsen er oftest en samling enkeltpræstationer, 
idet hver af de fremtrædende saloner er tegnet af een kunstner, 
og virkningen er fortrinsvis baseret på udsmykning, træskulp- 
turer, malede temperadekorationer og dekoreret glas. Om nogen 
arkitektonisk helhed er der ikke tale. Og smagen er temmelig 
fæl, selvom den måske betegner en udvikling fra det teater- 
agtige udstyr i de ældre skibe som Mauretania og Louisitania, 
der blev forsynet med Tudor bindingsværk og munkestenskami- 
ner. Paradoksalt nok udstyrede man dengang — i 20'erne —, da 
den ydre skibsarkitektur i høj grad øvede indflydelse på arkitektu- 
ren på landjorden, skibene med husenes former. Man søgte at 
fjerne indtrykket af, at man var på søen, mens arkitekterne i 
husene søgte at fjerne indtrykket af, at man var på landjorden. 
For mit eget vedkommende har jeg søgt at holde igen på denne 
overdrevne luksus og især at indskrænke dekorationerne til det 
mindst mulige. I Kronprins Frederik og Kronprinsesse Ingrid har vi 
helt undgået dekorationer, men skibene er alligevel mere luksus- 
prægede, end jeg finder det rimeligt — rent personligt synes jeg 
udstyret i turistklassen er mere behageligt. 

I tilknytning til offentliggørelsen af tegninger 
og fotografier fra m.s. Kronprinsesse Ingrid og 
m.s. Venus har redaktionen bedt professor Kay 
Fisker og professor Palle Suenson om at skrive 
nogle principielle bemærkninger om deres syn 


på skibsapteringen. 


Det lykkedes for mig at indføre enkelte nye former, f. eks. blev 
Panelerne, der hidtil altid havde været fyldingspaneler, udført 
som afspærrede, finerede plader uden inddelinger, samlede en- 
ten med matslebne messinglister, matforchromede metallister 
eller med noter. Materialerne har iøvrigt traditionen tro været 
palisander, valnød, mahogni, ahorn, ask og elm. I enkelte min- 
dre saloner, skrivestuer, bar'er o. lign. rum er anvendt forskel- 
lige sjældne tropetræsorter. Vægge og loft i bar'en i Englands- 
bådene er polstret med gedeskind så at man falder blødt, 
skrivestuer og luxuskamre har japanske basttapeter. Englands- 
bådene har også rulleskodder for salonernes vinduer, og vi har 
søgt at undgå fortræksgardiner, der ellers er et bestemt krav. 
Belysningen har i almindelighed været det største problem. Jeg 
har eksperimenteret med mange forskellige belysningsformer. 
F. eks. havde jeg i spisesalonen i Rotna, for at udnytte den lave 
højde, anbragt et bølgeformet loft, således at fineren var bøjet op 
imellem bjælkerne og samlet med buede messinglister. Som belys- 
ning anbragtes efter flere forskellige forsøg cirkulære kupler på 
yderskottet, een i hver bølgedal. Skibet blev eksproprieret under 
krigen og blev efter tilbageleveringen helt ombygget. Vi fjer- 
nede da det bølgeformede loft, fordi det havde vist sig, at 
det forstærkede de rejsendes søsygefornemmelser. Det var for 
meget at have bølger både foroven og forneden. 

I de tre bornholmerbåde er der iøvrigt arbejdet med inddi- 
rekte belysning dels som væglampetter, der belyser loftet, og 
dels som bordlamper, der reflekterer lyset fra bordpladen. 

I Kronprins Olav og Hans Broge er der eksperimenteret med en 
hvidmalet dome, der belyses inddirekte. 

I Kronprins Frederik er der anvendt P.H.-glober, der forekom- 
mer mig at være en overordentlig smuk belysningsform. Des- 
værre ryster skærmene løse, og vi har derfor i Kronprinsesse Ingrid 
anvendt et P.H.-reflektorsystem med metalbæringer uden glas. 
I D.F.D.S.s skibe har jeg ikke været arkitekt for kamrene, og 
selvom jeg har medvirket til også der at få indført særlige typer 
på køjeforliggere, forhæng og gardiner, er det meget iøjnefal- 
dende, at der ikke er nogen sammenhæng mellem kamre og 
saloner. Beslag, knager, ringetryk, lampefatninger, flisemønstre 
i toiletter, listeindramning m.m. tilhører en anden formverden, 
der har sin oprindelse længere tilbage i tiden. 

På bornholmerbådene har jeg derimod arbejdet med kamrene og 
søgt at få lidt samarbejde mellem de mange afdelinger på skibs- 
værfterne, der hver for sig arbejder med snedkerarbejde, elek- 
trikerarbejde, ventilation o.s.v. Det er kun delvis lykkedes, 
fordi værfterne er så fastgroet i den tradition, at den ene afdeling 
først kommer til, når den foregående er færdig. 

Jeg skylder rederierne megen tak for et værdifuldt samarbejde, 
ligesom det har været inspirerende og lærerigt at arbejde sam- 
men med vore to store skibsværfter. 

Foruden arkitekt Poul Kjærgaard, der har været mig en værdi- 
fuld medarbejder ved samtlige skibe, har arkitekterne Jørgen , 
Grønborg og Aage Nielsen været mine medarbejdere. Alle 
skibene med undtagelse af Kronprinsesse Ingrid er udført i sam- 
arbejde med arkitekt C. F. Møller. 


107 


På prøvetur 


i 
- Så of dend Sdr meat Set tet SSR ad 
| E 
i 
4 


TIN Sr 


a 0 
BABHBEBEBHRH) 


Promenadedæk 


A-dæk 


TNT 


B-dæk 


Apteringstegninger ca. 1 :800 af m.s. ,,Kronprinsesse Ingrid", bygget for D.F.D.S. ved Burmeister & Wain og afleveret i 1949 
Aptering: arkitekt M.A.A., professor Kay Fisker 

I. klasses rygesalon 


Kay Fisker: Aptering på m.s. ,,Kronprinsesse Ingrid". 1. klasses spisesalon 

Kay Fisker: Aptering på m.s. »Kronprinsesse Ingrid" 

Fra promenadedækkei Kommandobro 


Skrivestue Trappen i hall 


Kay Fisker: Aptering på m.s. ,,Kronprinsesse Ingrid" 


Skibsaptering 


Af arkitekt mM.A.A., professor Palle Suenson 629.12 


Det Bergenske Dampskibsselskab fik i 1931 bygget m.s. Venus på 
Helsingør Skibsværft. Skibet, hvis aptering tegnedes af værftets 
arkitekt J. N. Limborg, fik tilnavnet ,,Nordsøens Dronning" og 
vakte betydelig opsigt på grund af dets udstyr. 

Under besættelsen beslaglagdes skibet af tyskerne og blev efter 
krigen fundet i Hamburgs havn, sænket og med svære skader. 
Da Helsingør Skibsværft fik opgaven at genfremstille Venus, over- 
droge man mig i forening med rederiets konsulent, arkitekt Gustaf 
Alde, Gøteborg, at forestå apteringen. Som skibsapteringsopgave 
var opgaven speciel, idet der forelå et skib, hvis indretning på alle 
væsentlige punkter var fastlagt. Dog ønskedes en forøgelse af skibets 
kapacitet og en modernisering; der blev bl. a. påbygget et ekstra 
dæk, og skibet fik ny stævn, svarende til de herskende formidealer. 
Arkitekt Kay Kørbing var fra begyndelsen min nærmeste med- 
arbejder, som med stor dygtighed forestod projekteringen af de 
mange forslag til hovedarrangementet, som forelagdes rederiet — 
i starten med mindre sukces. Hvad selve apteringen angår, mødte 
jeg nemlig med de forestillinger, som dansk skibsbygnings-tradi- 
tion havde lært mig, men stødte straks på et ganske andet syn hos 
rederiet. Betragtningen var kort denne, at skibet, som sejler mel- 
lem Bergen og Newcastle, ville få en stærk konkurrence fra luft- 
farten, som ville tage det klientel, der virkelig havde travlt. De, 
som ville rejse med skib, ville tage rejsen som en rekreation, og 
derfor var idealet et veludstyret hotel, som kunde yde den kom- 
fort, et rejsende publikum er forvænt med i normale tider. 
Hertil kom, at man ville legge vægt på forøget komfort på 2. 
klasse, som hidtil havde været mere spartansk udstyret, og efter 
drøftelser og besøg på forskellige skibe blev det fastslået, at for- 
skellen mellem 1. og 2. klasse alene skulle ligge i arealtilmålingen, 
og at udstyret i det væsentlige skulle være af samme kvalitet. 
Jeg synes, at der er et overordentlig rigtigt syn i dette. Man har 
ofte fornemmelsen af, at 2. klasse bliver påtrykt et vist armods- 
præg, mere for at markere afstanden til 1. klasse, end fordi be- 
kostningen ved gennemførelsen af samme kvalitet er afgørende. 
På baggrund af rederiets indstilling må man forstå, at en under- 
stregning i skibets indre arkitektur af nøgternt transportmiddel 
- udover hvad der naturligt følger af skibets konstruktion og 
hele form for opbygning — ikke fandt nogen genklang hos rederiet. 
En afklaring af egen indstilling overfor problemet kan man vel 
ikke vente, fordi man har medvirket ved apteringen til et enkelt 
skib, men der er sikkert noget realistisk i rederiets betragtning. 
Efterhånden som skibene på de længere ruter bliver så store, at 
passagererne sagtens kan undgå at se vandet, og på baggrund 
af, at en væsentlig del af passagererne kun befarer havet med 
lidelse, er dét et spørgsmål, om udviklingen ikke stort set vil gå 
i denne retning. 

For danske vil norsk og svensk passagerskibsaptering sikkert føles 
overdådig og fremmed overfor de mere enkle idealer, som hersker 
her i landet. For eksempel kravet om afveksling, som i dette 
tilfælde gjorde det vanskeligt at få lov til at gennemføre få vel- 

gennemtænkte typer overalt. Naturligvis kan der ikke være noget 
forkert i at variere, hvis man magter det. Men at fremstille kunst- 
industri ,,en masse" til et skib med sine tusinde detailler med 
det tempo, skibsbygningen fordrer, føltes særdeles vanskeligt. 
Her var arkitekt Hans. J. Wegner en fremragende medarbejder 
ved udformningen af apteringen, ligesom arkitekt H. Gram Jen- 
sen, som besad tegnestuens særlige fagkundskab på skibsbygnin- 
gens område, og som ved arkitekt Limborgs død afløste denne 
som leder af værftets arkitekttegnestue, har fortjenesten af den 
indgående og omhyggelige projektering i samarbejde med de 
mange specialister, som medvirker indenfor værftet. 

Panelerne blev udført som fyldingspaneler, dels for at imøde- 
komme ønsket om variation i profileringen, men også fordi det 
forekommer mig, at der er en overensstemmelse mellem skibets 
spanteværk, dets smidighed og fyldingernes spænstige rammeværk. 
Jeg har gennem mange år interesseret mig for former for gulv- 
belægning af ruboleum, linoleum og gummi, som samtidig med, 
at de danner en rolig fast flade, har den egenskab, at fodtrin og 
snavs ikke forflygtiger virkningen, og da jeg ikke kan lide de 
marmorerede gulvbelægninger, har jeg tilstræbt flisesammensæt- 
ninger af så kraftig en virkning, at mønstret måtte beherske den 
tilfældige tilsmudsning. De gengivne prøver er senere yderligere 
bearbejdet. Sådanne standsede gulvmønstre må have berettigelse, 
både fordi de rent æstetisk står sig godt i brugen, og fordi gulvene 
ligger bedre fast end store baner, som arbejder. 

Lofterne er hvide rustiklofter. — Jeg finder, at et væsentligt tilslag 
af hvidt er ønskeligt for at få panelernes og møblernes farver til 
at virke, og også af hensyn til den lille rumhøjde. 

Møblerne kunne man måske ønske af en særlig karakter, præget af 
det skibsmæssige, men problemerne på alle områder var så mang- 
foldige, at jeg måtte acceptere gode traditionelle siddemøbler. 


Gulvbelægning sammen- 
sat af udstandsede 
Fliser af ruboleum, 


linoleum eller gummi 

Vinduesparti med lampe i II. kl. spisesalon 


Bord i I. kl. udsigtssalon; ses på billedet side 116 


Stol på II. kl. promenadedæk 


Enkeltheder fra m.s. ,,Venusf, 1:25 og 1:50 


Palle Suenson: Aptering på m.s. ,,Venus'' 


Palle Suenson: Aptering på m.s.,,Venus" Tet siges, at møblerne i skibe bør være afrundede. Om det er 


Fra I. kl. udsigtssalon. 


nødvendigt at polstre tykt af hensyn til stød under søgang, har 


jeg ikke kunnet få bekræftet. Men svært polstrede møbler bliver 


let uhåndterlige og overdimensionerede til de små rumforhold 
og de kan forårsage stor ravage, hvis de i hårdt vejr river sig 
løs fra deres forankring. Derfor arbejder jeg nu med tyndtpol- 
strede, stramme møbelformer med lavt siddende afsprodsning og 
afventer, om vore møbelarkitekter kan vise nye veje. 

Hvad angår møbleringen har jeg lagt vægt på en vis differen- 
tiering af møblerne i de store saloner, med grupper bestående af 
sofa, lænestol og øreklapstol omkring et bord, således at gentagelse 
af den samme enhed ikke gør møbleringen kaotisk. Og øreklap- 
stolen er jo fortrinlig til at gøre en udsat siddeplads skærmet 
og rolig. Væversken Lis Ahlmann har her været en værdifuld 
medarbejder i alle spørgsmål vedrørende de vævede arbejders 
udformning. 

Ved Belysningen har jeg søgt ved en sammensætning af almen- 
belysning og afskærmet og uafskærmet punktlys at skabe intime 
rumvirkninger. Glasarmaturerne er efter rederiets ønske specielt 
udført af ,,Christiania Glasmagasin", som i arkitekt Jonas Hidle 
havde en kyndig og interesseret fagmand, som vi havde et inter- 
essant samarbejde med. I det hele taget var det rederiet om at 
gøre, at norske håndværkere og kunstnere i så høj grad som muligt 
medvirkede ved udstyrelsen af skibet, og det overdroges professor 
Revold at udføre en gobelin og Per Krogh, Karl Høgberg og Per 
Dahl at male dekorationer til salonerne. 

Med rederiets og værftets direktioner og deres repræsentanter, 
overingeniør Kahrs og ingeniør Behrens og arkitekt Alde for 
rederiet og oveingeniør, dr. Kæmpe for skibsværftet havde tegne- 
stuen et interessant og lærerigt samarbejde. 

